CELEX: 62015CN0389
Language: hr
Date: 2015-07-17 00:00:00
Title: Predmet C-389/15: Tužba podnesena 17. srpnja 2015. – Europska komisija protiv Vijeća Europske unije

21.9.2015   
            
            
               HR
            
            
               Službeni list Europske unije
            
            
               C 311/42
            
         Tužba podnesena 17. srpnja 2015. – Europska komisija protiv Vijeća Europske unije
   (Predmet C-389/15)
   (2015/C 311/45)
   Jezik postupka: engleski
   
      Stranke
   
   
      Tužitelj: Europska komisija (zastupnici: F. Castillo de la Torre, J. Guillem Carrau, B. Hartmann, agenti)
   
      Tuženik: Vijeće Europske unije
   
      Tužitelj od Suda zahtijeva da:
   
   
               —
            
            
               poništi odluku Vijeća od 7. svibnja 2015. o odobravanju otvaranja pregovora o revidiranom Ugovoru iz Lisabona o oznakama podrijetla i oznakama zemljopisnog podrijetla u vezi s pitanjima koja ulaze u nadležnost Europske Unije;
            
         
               —
            
            
               po potrebi, održi na snazi učinke pobijane odluke do stupanja na snagu, u razumnom roku nakon donošenja ove presude, nove odluke koju Vijeće Europske unije treba donijeti na temelju članka 218. stavaka 3., 4. i 8. UFEU-a,
            
         
               —
            
            
               naloži Vijeću Europske unije snošenje troškova.
            
         
      Tužbeni razlozi i glavni argumenti
   
   
      Pravi tužbeni razlog: pobijanom se odlukom priznaje postojanje nadležnosti država članica čime se povređuje članak 3. UFEU-a jer se pregovori odnose na sporazum koji ulazi u isključivu nadležnost Unije
   
      Drugi tužbeni razlog: povreda članka 207. stavka 3. i članka 218. stavaka 3., 4. i 8. UFEU-a time što je Vijeće odredilo države članice kao „pregovarače” u području koje ulazi u nadležnost Unije i time što pobijanu odluku nije donijelo potrebnom većinom